**Viljandi Linnavolikogu kultuuri- ja spordikomisjoni protokollilise otsuse eelnõu**

**MTÜ Forte & Piano projektitoetuse sihtotstarbe muutmise lubamine**

MTÜ Forte & Piano esitas 11. oktoobril 2022 taotluse projektitoetuse sihtotstarbe muutmiseks. Viljandi Linnavolikogu 18.06.2020 määruse nr 77 „Viljandi linna eelarvest mittetulundusliku tegevuse toetamise kord“ alusel otsustab sihtotstarbe muutmise lubamise toetuse määranud komisjon (§11 lõige 16), antul juhul on selleks kultuuri- ja spordikomisjon.

MTÜ-le määrati toetus 2022. aasta IV voorust Sven Kullerkupp juubelikontserdi "SÕBRAD" korraldamiseks, summas 450 eurot.

Taotletust väiksema toetuse, suurte energiahindade ning teiste suurtoetajate toetamisest loobumise tõttu ei ole ühing võimeline juubelikontserti korraldama. Selle asemel palub MTÜ võimalust kasutada toetust uue jazzmuusika stuudiosalvestuseks, video tootmiseks ja selle avaldamiseks ning video esitlus-kontserdiks Viljandi Muusikakooli saalis.

Viljandi Linnavolikogu kultuuri- ja spordikomisjoni otsus:

**Lubada / mitte lubada MTÜ-l Forte & Piano muuta projektitoetuse sihtotstarvet vastavalt esitatud taotlusele.**

Koostas Vilja Volmer-Martinson

kultuuri- ja noorsootöö spetsialist